世界足球先生

世界足球先生係指國際足協年度世界最佳男子足球員獎項嘅得獎者，亦可以係獎項嘅統稱。

個獎喺1991年開始搞，當時叫做國際足協年度最佳球員。2010年，國際足協年度最佳球員同金球獎合併成國際足協金球獎。2016年分拆之後國際足協用國際足協最佳男子球員獎承繼獎項。

國際足協年度最佳球員

國際足協年度最佳球員係1991至2009年由國際足協頒發嘅年度最佳男子足球運動員。

評選方式

1991至2003年
各個會員協會嘅國家隊主教練投票選出前3名人選，但唔可以揀自己執教嘅國家隊嘅成員。第一個選擇嘅球員可以得5分，第二個選擇嘅球員得3分，第三個選擇嘅球員得1分，然後根據球員嘅得票數計算總分，得票數第一位嘅球員當選。

2004至2009年
各國國家隊主教練同隊長投票佔80%。國際職業球員工會佔20%。

國際足協金球獎

國際足協金球獎係2010至2015年嘅年度足球獎項，頒畀年度最佳男子足球運動員。2010年世界盃期間，國際足協同足球雜誌《法國足球》宣佈將國際足協年度最佳球員同金球獎合併成國際足協金球獎，直至2015年最後一屆。

評選方式
全球媒體記者、各個會員協會嘅國家隊主教練同隊長投票選出前3名人選。第一個選擇嘅球員可以得5分，第二個選擇嘅球員得3分，第三個選擇嘅球員得1分，然後根據球員嘅得票數計算總分，得票數第一位嘅球員當選。

國際足協最佳男子球員獎

國際足協最佳男子球員獎係國際足協最佳足球獎入面嘅其中一個獎項，頒畀年度最佳男子足球運動員。2016年國際足協同足球雜誌《法國足球》結束咗六年嘅合作夥伴關係。分拆之後國際足協用國際足協最佳男子球員獎承繼獎項。

評選方式
各個國家隊嘅主帥同隊長嘅投票票數分別佔票數嘅25%。全球超過200家媒體記者嘅選票數佔據25%。世界各地球迷投票佔據25%。

歷屆世界足球先生

球員得獎次數

類:足球員
類:運動獎
類:世界足球先生